'n Musiekkonsert, Dragon Boat-aksie, geld vir maatskaplike werker-salarisse - lees daaroor en meer in Feldmuis eNuus van 25 Julie...
Jaargang 15 - Uitgawe 26/2018 - Woensdag 25 Julie 2018
EcSOS-fondswerwer soek geld vir maatskaplike werk-salarisse
Elario Müller het op 9 Julie ingeval as fondswerwer vir die Fonds waaruit EcSOS-maatskaplike werkers se salarisse gewaarborg word.
Elario het uitstekende besigheidservaring. As kind het hy grootgeword in 'n Youth with a Mission-gesin waar hy deurlopend blootgestel is aan maatskaplike ontwikkeling.
Hy het onlangs sy werk verloor vanweë die knellende ekonomiese omgewing. Gelukkig is hy raakgesien deur mnr Kobus van Graan, lid van die NG Kerk se Administrasie Diensgroep.
Om salarisse geborg te kry, is feitlik 'n onmoontlikheid. En die Fonds waaruit EcSOS-maatskaplike werkers se salarisse tot nou gewaarborg is, se kapasiteit het 'n knou gekry vanweë swak markte. Elario se teiken vir die volgende jaar is om N$1,5 miljoen dollar in te samel.
Hou hierdie spasie dop vir die aankondiging van opwindende projekte...
Hector soek asseblief boeke?
Hector Jooste (Otjiwarongo) is tans besig met verdere studie.
Hy skryf: "Ek wonder nou net of daar nie iewers in ons pragtige land ‘n dominee of dominees is wat die gedagte het om van boeke ontslae te raak nie. Toe dink ek nou net daaraan dat ek so ‘n paar goed kort. Ek is bereid om daarvoor te betaal. Ek is op soek na die volgende:
Onthou Sondag se musiek-konsert ten bate van Wildernis Terapie!
David Strijbis van Holland is tans in Namibië en gaan ‘n orreluitvoering in die NG Kerk Pionierspark, Windhoek gee op Sondag 29 Julie 2018 om 16:00. Dit sal sy tweede konsert wees in Windhoek.
Sy eerste publieke optrede was in 2016 met die U Tube Dag in Kampen waar hy onder andere twee dele uit Gordon Young se Cathedral Suite en die Toccata van Boëllman uitgevoer het. Intussen is verskeie ander werke van hom op U Tube beskikbaar.
David sal hierdie jaar sy voorbereidende studies aan die Utrechtse Konservatorium begin, waarop die formele studies sal volg.
Sy program vir Sondag sluit onder meer werke in van Feike Asma, JS Bach, L Boëllman, J Propitius, A Willscher and WH Zwart. Die St Georges Skool-koor onder leiding van Jolanda Amaraal sal optree as gaskunstenaars.
Die opbrengs van die konsert gaan aan Wildernis Terapie Namibië, ‘n organisasie wat hul beywer om jong mense na selfontdekking en –ontwikkeling te lei deur middle van ‘n terapeutiese program in die natuur.
Ingangsfooi by die deure: N$100 vir volwasses en N$70 vir pensioenarisse en kinders.
DEGNOS - 'n aangename geur in God se Hand
Die bemagtiging van inheemse leierskap in die Boesmangemeentes gaan steeds van krag tot krag in Grootfontein.
Hoewel daar in 2018 geen nuwe inskrywings uit die Boesmangemeentes was vir predikant-opleiding nie, is daar ’n moontlikheid dat 2019 sestien studente kan oplewer.
Ds. Lucas van Vuuren doen wel tans opleiding in Shakawe vir 15 studente waarvan 4 uit die Zambezi-streek. Hy is besig met ’n geïntegreerde kursus van Vaste Fondamente, Nehemia en Veritas.
Die kerkraadslede en lidmate in die lidmaat-bemagtigingsprogram van vier gevestigde gemeentes het die opleiding in Gemeentebou voltooi en het die die eerste helfte van 2018 Prediking deurgewerk asook Veritas se 2de module. Hulle moet nog die werkstuk in die vorm van ’n preek afhandel en ook in ’n gemeente preek.
Op die oomblik is 9 Studente uit die gemeentes van Grootfontein, Tsumeb en Otavi besig met hulle opleiding in Prediking en Veritas Module 2 – ’n eksegese kursus.
Nog twee studente wat in 2017 hulle opleiding voltooi het, het uiteindelik hulle sertifikate ontvang. Hulle kan dus nou gelegitimeer word om diens te doen in twee gemeentes. Poppie, wat tans by die DEGNOS-sentrum in Grootfontein werk, sal die tweede vroulike predikant onder die Boesmans wees. Sy is op die oomblik besig met ’n bediening onder ’n groepie wat op die asgate besig is. Gerson se sertifikaat is uiteindelik, na ’n lang gesukkel, goedgekeur en hy sal moontlik deur Otjiwarongo gebruik word om in Okakarara diens te doen.
Die opnames van die Bybel in drie van die Boesmantale is steeds aan die gang. Dit word befonds deur Seed Maatskappy wat verantwoordelik is vir die vertaalwerk onder die San. Die Beheerraad het die projek goedgekeur en die tyd van die dosente/predikante word deur Wycliff by DEGNOS uitgekoop.
Die dele wat opgeneem, geredigeer en goedgekeur is, is op 5Fisch van GRN beskikbaar om afgelaai te word op enige selfoon.
Bron: Bestuursverslag van DEGNOS by die Algemene Jaarvergadering
Aand van woord en spel in Stellenbosch
Kom geniet ‘n aand van Woord en spel saam met CLF en skrywers by die Drostdy teater in Stellenbosch. Heerlike sop en brood en nog meer word bedien.
Bespreek jou kaartjies nou deur Computicket teen slegs R60 per persoon! Moet dit nie misloop nie!
Klik hier om te bespreek https://bit.ly/2JJ48PH
Gaan dit om die teken in die brood, of die Brood in die teken? Die vraag kom by mens op as jy die tweede deel van Johannes 6 lees en die reaksie van die skare sien op die brood-en-vis-wonder. Jan Woest en Clem Marais gesels oor Johannes 6:24-35. Kuier gerus Sondag om 12:00 (of Dinsdag om 09:30) saam Onder die Kameelboom op Kanaal 7. Die stasie saai ook op internet uit (www.k7.com.na) asook op die DSTV-platform kanaal 825 en Go-TV kanaal 303.
Ons sal alweer hierdie week sonder verjaardagkoek moet lewe...
• Daar is verskeie konsultasies oor die grondkwessie dwarsoor Namibië gehou die laaste twee weke in aanloop tot die nasionale konferensie later vanjaar. By baie is daar 'n ongedurige ongeduld oor gebrek aan vordering, by ander is daar vrees vir moontlik grond-grype. Bid vir wysheid, kalmte en 'n vredevolle uitkoms wat vir Namibië as geheel tot voordeel sal wees.
Ons bid vir Jordanië
Oppervlak: 89,206 sq. km. landbou en die bevolking is gekonsentreer op die oostelike bank van die Jordaanrivier. Oorwegend woestyn.
Bevolking 6 472 392 (2010)
Politiek: Deel van die Turkse ryk tot 1918. Onafhanklik van Brittanje in 1946.
Konstitusionele monargie met uitvoerende gesag aan die Koning, Abdullah.
Politieke en militêre onrus in die Midde Ooste het die alledaagse lewe beïnvloed a g v verleis aan grondgebied, toestroming van vlugtelinge en ekonomiese ontwrigting.
Hulle het hul aanspraak op die wes-bank opgegee na die sesdaagse oorlog met Israel, maar meer as die helfte van die inwoners is steeds Jordaniese burgers.
Die regering weerstaan druk om die land meer te Islamiseer, maar die Muslim Broederskap se vertakking die Islamitiese Aksie Front, 15 setels in die parlement verower in die 2016 verkiesings, nadat hulle die 2010 en 2013 verkiesings geboikot het.
Die verhouding met Israel oorheers die politieke agenda.
Ekonomie: Ekonomiese vooruitgang is gestrem a g v die politieke situasie. Meer as 25% van die bevolking leef in armoede.
Ekonomie draai om toerisme, fosfate, chemiese produkte en vrugte.
Godsdiens: Islam is die staatsgodsdiens,
Die konstitusie verbied diskriminasie en bevorder vrye beoefening van geloof en aanbidding.
Christene word toegelaat om hulle geloof uit te leef.
Die kerk het ‘n sigbere publieke teenwoordigheid.
Tog lyk dit of dit aan die draai is - onlangse berigte van vervolging ondersteun die vermoede.
Vervolgingsindeks 69e in die wêreld.
Muslim 96.19% Christen 2.75% nie-Gelowig/ander 1% Baha'i 0.03%.
Die regering. Die oordrag van mag na Abdullah in 1999 het glad verloop; daar is nogtans spanning en die kook elke nou en dan oor veral uit ekstremistiese Islam.
Honderde vlugtelinge plaas groter druk op sisteme en onrus is aan die orde van die dag.
Bid vir vrede en vreedsame naasbestaan tussen die Muslims en ander groepe.
Daar is groot druk om meer Islamities te word en ander gelowe te verban.
Bid vir werklike godsdiensvryheid, en dat Christene om wysheid om so te leef dat die Koning en regering hulle moet beskerm; vir guns by hul mede-burgers.
Die land is strategies van belang is in die Midde-Ooste tov die Kerk;
Verskeie Christen organisasies gebruik Jordanië as afspringplek vir hul werk.
Die Christen gemeenskap verloor konstant mense deur emigrasie, dit impakteer negatief op hul vermoë het om te groei en invloed uit te oefen. Verskeie leiers het al die land verlaat.
Bid vir geskikte plaasvervangers vir die leiers wat emigreer het.
Bid ook vir die handjievol wat oorgebly het - getalle het halveer die afgelope 30 jaar
Christene is tog steeds in alle sfere van die gemeenskapslewe aktief, talle Christene is in posisies van invloed.
Bid dat hulle sout en lig sal wees!
Bid saam vir die #28 land op die Geopende Deure Wêreldwaarnemingslys, Kazakstan.
Die lewe in Kazakstan word streng deur Islamitiese standaarde en wette beïnvloed. Baie landsburgers glo “om ŉ Kasak te wees, is om ŉ Moslem te wees”. As gevolg hiervan, ervaar... Klik om verder te lees >>
Burmese army accused of destroying churches
Bob Roberts, member of the Faith Coalition to Stop Genocide in Burma and founder of a church in Texas, recently visited Myanmar and reported that, in the last 18 months, the Burmese army has bombed 60 churches and turned 20 of them into Buddhist temples. Thomas Muller, analyst at World Watch Research, said he had not heard any such reports, …
New Bangladeshi believers face adversity for following Christ
Two new believers in Bangladesh, Baru Miah (55) and Beauty Tripura (30), may not know each other but they are both going through a difficult time for choosing to follow Jesus. Baru is a Believer from a Muslim Background and his house was destroyed by angry villagers because of his Christian faith. He and his two children had to relocate …
Dis skoolfoto-tyd, al die kindertjies is afgeneem en Juffrou Potgieter bemark die klas-foto vir 'n vale.
"Dink net," sê sy, "as julle eendag groot is gaan julle na hierdie foto kyk en sê, daar is Pieter, hy's 'n dokter; en daar is Susan, sy's 'n prokureur..."
Skielik word sy onderbreek deur 'n stemmetjie: "En daar's Juffrou Potgieter, sy's dood."